Κώστας Χαρδαβέλλας

Ο Κώστας Χαρδαβέλλας (Πειραιάς, 5 Σεπτεμβρίου 1945 - Αθήνα, 17 Δεκεμβρίου 2024) ήταν Έλληνας δημοσιογράφος, με πολυετή καριέρα σε έντυπα και ραδιοτηλεοπτικά μέσα ενημέρωσης.

Βιογραφία
Γεννήθηκε στον Πειραιά, το 1945. Πρωτοεμφανίστηκε στη δημοσιογραφία το 1964, μόλις ολοκλήρωσε τις γυμνασιακές σπουδές του, ως ρεπόρτερ στην εφημερίδα Έθνος. Τις επόμενες δύο δεκαετίες, συνέχισε το καθημερινό ρεπορτάζ στις εφημερίδες Απογευματινή, Ελευθεροτυπία και Τα Νέα, καλύπτοντας δημοσιογραφικά πλήθος πολεμικών συγκρούσεων. Η πρώτη του τηλεοπτική εμφάνιση έγινε το 1977, με την παρουσίαση της εκπομπής Πρόσκληση στο στούντιο στην ΕΡΤ. Τότε απέκτησε μεγάλη δημοφιλία, λόγω της πρωτοτυπίας που είχαν οι εκπομπές του.

Συμμετείχε στην ψυχαγωγική εκπομπή Σάββατο πρωί, Κυριακή βράδυ το 1978, ενώ μαζί με τους δημοσιογράφους Γιάννη Ν. Δημαρά και Γιώργο Λιάνη δημιούργησαν την επιτυχημένη και πολυσυζητημένη εκπομπή Ρεπόρτερς, που μεταδίδονταν στην ΥΕΝΕΔ και μετέπειτα στην ΕΡΤ2, από το 1981 μέχρι το 1989. Με αυτούς τους δύο δημοσιογράφους συμμετείχε στην επετειακή εκπομπή της ΕΡΤ2 για τα 20 χρόνια από τη δημιουργία της ελληνικής τηλεόρασης.

Το 1993, μετά το άνοιγμα της ιδιωτικής τηλεόρασης, αποχώρησε από την δημόσια τηλεόραση και συνέχισε στο Mega Channel, όπου παρουσίαζε δύο τηλεοπτικές εκπομπές: το 60 λεπτά χωρίς μοντάζ και το Ρεπορτάζ στην ομίχλη, η οποία μετατέθηκε το 1994 στον τότε ΣΚΑΪ και το 1995 στο Star Channel, όπου παρέμεινε μέχρι το 1999. Τον ίδιο χρόνο ξεκίνησε να παρουσιάζει, για λίγο καιρό, την ψυχαγωγική εκπομπή Πρεμιέρα. Το 2000 πήγε στον ΑΝΤ1 και παρουσίασε την ενημερωτική εκπομπή 9η Εντολή, ενώ τον επόμενο χρόνο επέστρεψε στην κρατική τηλεόραση και συγκεκριμένα στην ΕΤ1, όπου παρουσίασε την ενημερωτική εκπομπή www.άνθρωποι.gr.

Το 2002 μετακινήθηκε στο Alter, όπου παρουσίαζε, μέχρι το κλείσιμο του καναλιού, τρεις ενημερωτικές εκπομπές: Ο Αθέατος Κόσμος (2002-2011), Χωρίς Μοντάζ ΙΙ (2003-2004) και Οι Πύλες του ανεξήγητου (2004-2010). Το 2011, με το κλείσιμο του Alter, έμεινε για λίγο χωρίς τηλεοπτική στέγη. Το 2013 εντάχθηκε στο δυναμικό του GR TV, όπου συνέχισε να παρουσιάζει τον Αθέατο Κόσμο, και λίγο αργότερα στο Extra 3, με την ίδια εκπομπή.

Λίγο μετά, συνέχισε στο δυναμικό του τηλεοπτικού σταθμού Epsilon TVΟ ΚΩΣΤΑΣ ΧΑΡΔΑΒΕΛΛΑΣ ΣΤΗΝ ΟΙΚΟΓΕΝΕΙΑ ΤΟΥ E TVΑποχώρησε ο Κώστας Χαρδαβέλλας από το EXTRA 3, όπου παρέμεινε μέχρι το 2016, παρουσιάζοντας για λίγο καιρό το κεντρικό δελτίο ειδήσεων του σταθμούΤο πρώτο δελτίο του Κώστα Χαρδαβέλα στο Epsilon μετά την Ελεονώρα Μελέτη (video) και δύο εκπομπές: για λίγους μήνες την ενημερωτική Εξελίξεις και την ψυχαγωγική Όλοι οι καλοί χωράνεΟ Κώστας Χαρδαβέλλας θα πίνει στην υγειά μας στο Ε. Ταυτόχρονα από το 2011, αρθρογραφούσε στην εφημερίδα Real News και στον ενημερωτικό ιστότοπο Newsbomb, ενώ τα Σαββατοκύριακα παρουσίαζε μια ενημερωτική εκπομπή στον ραδιοφωνικό σταθμό Real FM 97.8. Τελευταία εκπομπή που παρουσίασε ήταν οι Αντιπαραθέσεις στον τηλεοπτικό σταθμό Blue Sky, δύο μήνες πριν φύγει από την ζωή και παρά τα σοβαρά προβλήματα υγείας που αντιμετώπιζε.

Το 2009, ο Κώστας Χαρδαβέλλας αποκάλυψε ότι έπασχε από καρκίνο,Κώστας Χαρδαβέλας: Η περιπέτεια υγείας του από τον οποίο κατάφερε να απαλλαγεί το 2010.Κώστας Χαρδαβέλλας: "Πώς νίκησα το θηρίο" «Αντιμετώπισα τον καρκίνο μέσω της δημοσιογραφίας, το 50% της αρρώστιας μου ήταν από στρες για τα νούμερα» είχε δηλώσει, ενώ είχε περιγράψει την εμπειρία που βίωσε στην επαφή του με την θρησκεία.

Υπήρξε παντρεμένος με τις επίσης δημοσιογράφους, Νανά Νταουντάκη, με την οποία πήραν διαζύγιο, και με τη Μαρία Παναγοπούλου μέχρι το τέλος της ζωής του, με την οποία απέκτησαν έναν γιο, τον Κωνσταντίνο, διατροφολόγο.

Απεβίωσε στις 17 Δεκεμβρίου 2024, σε ηλικία 79 ετών, από επιπλοκή στο αναπνευστικό σύστημα.

Καριέρα
ΈτοςΤίτλος προγράμματοςΚανάλιΣημειώσεις1976-1978Πρόκληση στο ΣτούντιοΕΡΤΠαρουσιαστής1978Σάββατο βράδυ, Κυριακή πρωίΣυμμετέχων1981-1982ΡεπόρτερςΥΕΝΕΔΠαρουσιαστής1982-1987ΕΡΤ21983-1984Οκτώμισι1987-1988ΡεπόρτερςΕΤ21993-199460 Λεπτά Χωρίς ΜοντάζMEGAΡεπορτάζ στην Ομίχλη19941994-1995ΣΚΑΪ1995-1999STAR1995-1996Πρεμιέρα1996-1998Το Παιδί μου... Αυτός ο Άγνωστος1999-20009η ΕντολήΑΝΤ12000-2001Η Ζωή είναι Ωραία2001-2002www.άνθρωποι.grΕΤ12002-2011Ο Αθέατος ΚόσμοςALTER2003-2004Χωρίς Μοντάζ ΙΙ2004-2010Οι Πύλες του Ανεξήγητου2013Ο Αθέατος ΚόσμοςGREXTRA 32014-2016Όλοι οι Καλοί ΧωράνεEpsilon TV2015ΕξελίξειςΚεντρικό Δελτίο Ειδήσεων E TV2019-2024Στην Αρένα Της ΖωήςBLUE SKY2020-2024Αντιπαραθέσεις

Παραπομπές

Κατηγορία:Έλληνες δημοσιογράφοι του 20ού αιώνα
Κατηγορία:Δημοσιογράφος-επέκταση
Κατηγορία:Λήμματα που χρειάζονται παραπομπές
Κατηγορία:Λήμματα που χρειάζονται παραπομπές από 10/2010